Juhan Weidenstrauch

Juhan Weidenstrauch (13. mai (vkj)/ 25. mai 1880 Kloostri vald, Harju-Madise kihelkond, HarjumaaEELK Harju-Madise koguduse  personaalraamat 1881–1900. Eesti Rahvusarhiiv, RA EAA.3160.1.14. Lk 108 – 12. juuni 1930 Tallinn) oli eesti ajakirjanik ja fotograaf. 

Ta lõpetas Paldiski linnakooli, mille järel oli lühemat aega meremees. Ta alustas kutselise ajakirjanikuna "Postimehe" juures Tartus ja "Sõna" juures Tallinnas, pärast töötas ta "Päevalehes", „Virulases" ja „Meie Elus" ning tegutses ka pilkelehe „Kilk" toimetajana.

Ta mobiliseeriti 1914. aastal Venemaa sõjaväkke Esimeses maailmasõjas, kus teenis suurtükiväelasena Vene läänerinnetel. Ta viibis kogu teenistuse jooksul ainult paar nädalat puhkusel ning tema tervis sai sõjas tugevasti kannatada. Tema auaste sõja lõpuks oli nooremallohvitser (nooremfeuerverker).

Pärast sõda töötas „Tallinna Teatajas" ja „Kajas" ning tegi kaastööd mitmele ajakirjale („Kodu", "Tallinna Post" jt).

Ta suri 12. juunil 1930 nakkushaiglas Tallinnas kopsu- ja neerutuberkuloosi ning maeti 15. juunil 1930 Paldiski luteri kalmistule.

Looming
Ta lõi eesti keelde uue tehissõna "kahur".Udo Uibo. "Kahur". Horisont nr 1, jaanuar 2019. Lk 9

Ta oli tuntud följetonist, aga kirjutas ka novelle, mere- ja jahimehejutte.
J. Strauch. "Pilke wälgud. Kogu pilkelookesi". Tallinn 1912
"Mere võit". Tallinn 1929

Liikmesus
Eesti Ajakirjanike Liidu asutajaliige

Viited

 Kirjandus 
"Ajakirjanik Juhan Weidenstrauch 50-aastane". Kaja nr 120, 24. mai 1930. Lk 4
"Juhan Weidenstrauch surnud". Päevaleht nr 157, 13. juuni 1930. Lk 5

 Välislingid 
Eesti biograafiline andmebaas ISIK

Kategooria:Eesti ajakirjanikud
Kategooria:Eesti humoristid
Kategooria:Esimese maailmasõja veteranid Eestis
Kategooria:Paldiski luteri kalmistule maetud
Kategooria:Sündinud 1880
Kategooria:Surnud 1930